Aivan mahtava isäntä, asunto ja sen sijainti. Tämä oli meidän perheelle täydellinen paikka niin kuin asunnon nimikin jo kertoo eli täyttä Timanttia!
Lapset, teinejä, ihastuivat myös asuntoon ja osasivat arvostaa sitä, erityisesti pehmeitä sänkyjä, ilmaista netflixiä ja nopeaa nettiä. Sijainti oli kyllä täydellinen. Asunnossa oli erilliset ilmastoinnit molemmissa huoneissa, jotka viilensivät huoneet tosi nopeasti.
Meidän isäntä, Mauro, on kyllä täysiverinen ammattilainen. Heti matkan alussa saimme niin hyvät ohjeet saapumiseen vuokra-autolla ettei mennyt sormi suuhun missään vaiheessa. Useamman kerran pyysimme Maurolta neuvoja Milanoon liittyen niin vastaukset tuli viipymättä ilman odottamista.
Erityiset kiitokset vielä siitä kun lähtömme peruuntui italian kansallisen lakon takia niin Mauro järjesti meille uuden asunnon toiselta ammattilaiselta, joten meidän ei tarvinnut "säätää" asunnon etsimisen kanssa ollenkaan.
Asunnon sijainnista vielä sen verran, että jos etsii erityisen hiljaista paikkaa niin tämä taiteilijoiden viihdyttämä alue ei välttämättä ole paras paikka mutta meille sopi oikein hyvin kuunnella/katsoa musiikkia & performanssi esityksiä livenä ikkunasta.